[{"text_idx": "#000003", "text": "10 ffordd o gymell eich hun wrth baratoi ar gyfer y marathon"}, {"text_idx": "#000004", "text": "Gall hyfforddi ar gyfer marathon fod yn ymrwymiad does. Rydyn ni\u2019n gwybod pa mor anodd mae\u2019n gallu bod. Dyna pam ein bod wedi nodi 10 awgrym syml i\u2019ch helpu chi i gymell eich hun o nawr tan ddiwrnod y ras \u2013 ac mae\u2019n llawer haws nag y byddech chi\u2019n ei ddisgwyl!"}, {"text_idx": "#000005", "text": "Mae o leiaf un peth yn cymell rhedwyr. Efallai eich bod yn dymuno bod yn fwy heini, neu fod gennych chi amser marathon gorau i\u2019w guro. Gosodwch eich nod yn gynnar a byddwch chi ar y trywydd iawn bob amser."}, {"text_idx": "#000006", "text": "Peidiwch a\u0302 chanolbwyntio gormod ar amseroedd wrth hyfforddi \u2013 dim ond ar deimlo\u2019n fwy heini bob tro rydych chi\u2019n mynd i redeg ac ar redeg yn gyson. Dydych chi ddim am deimlo\u2019n wych bob tro rydych chi\u2019n rhedeg ond os byddwch chi\u2019n glynu wrthi, bydd diwrnod y ras yn teimlo fel lap yr enillydd!"}, {"text_idx": "#000007", "text": "Un o\u2019r pethau anoddaf am redeg yw mynd allan ar eich pen eich hun ar y nosweithiau oer a gwyntog hynny ar ddydd Llun. Cadwch mewn cysylltiad a\u0302\u2019r gymuned Marathon drwy apiau fel Strava, a mynd i redeg a\u0302\u2019ch partneriaid rhedeg arferol yn aml."}, {"text_idx": "#000008", "text": "Wedi cyrraedd 10K? Rydych chi wedi haeddu pryd blasus! Llwyddo i gadw at eich cynllun hyfforddi? Ewch i gael tyliniad chwaraeon. Teimlo eich bod chi\u2019n haeddu tri\u0302t? Pam lai. Nid artaith yw\u2019r nod."}, {"text_idx": "#000009", "text": "Byddai rhedeg a dim byd arall yn undonog. Mae digon o ffyrdd eraill o gadw\u2019n heini wrth hyfforddi ar gyfer marathon. Beicio, yoga, pilates \u2013 dewiswch chi!"}, {"text_idx": "#000010", "text": "Byddai dilyn yr un llwybr bob tro yn ailadroddus iawn hefyd. Mae\u2019n bwysig newid eich llwybr rhedeg yn rheolaidd \u2013 oherwydd mae\u2019r un hen lwybr yn blino\u2019r meddwl, ac mae golygfeydd newydd yn fuddiol i\u2019r meddwl!"}, {"text_idx": "#000011", "text": "\u2018If you want to run, run a mile. If you want to experience a different life, run a marathon\u2019 \u2013 Emil Zatopek, enillydd medal aur yn y Gemau Olympaidd. Rydyn ni\u2019n teimlo\u2019n well yn barod ar o\u0302l darllen hwnnw \u2013 ac mae mwy o lawer ar-lein!"}, {"text_idx": "#000012", "text": "Mae croesi\u2019r llinell derfyn ar o\u0302l marathon yn un o uchafbwyntiau bywyd. Bydd yr atgof yn fythgofiadwy. Yn ystod eich hyfforddiant, bydd dychmygu\u2019r foment honno\u2019n rhoi egni i chi."}, {"text_idx": "#000013", "text": "Does dim byd yn cymharu a\u0302 diwrnod ras, felly byddem yn awgrymu eich bod yn cymryd rhan mewn ras fyrrach cyn eich marathon. Gallwch chi brofi eich arferion a rhoi cynnig ar yr hyn rydych chi am ei wisgo, ei fwyta a\u2019i wneud cyn ras er mwyn gweld beth sy\u2019n llwyddiannus ac yn aflwyddiannus."}, {"text_idx": "#000014", "text": "Cofio pam eich bod yn rhedeg"}, {"text_idx": "#000015", "text": "Boed chi\u2019n rhedeg dros elusen neu i herio eich hun ar y pellter eithaf, cofiwch pam eich bod yn hyfforddi. Y profiad o redeg marathon yw\u2019r un sy\u2019n rhoi\u2019r boddhad mwyaf ym myd rhedeg ffyrdd."}, {"text_idx": "#000016", "text": "Mae cwrs Marathon Casnewydd Cymru ABP ymysg y mwyaf gwastad yn y DU, gan ei wneud yn berffaith i bobl sy\u2019n rhedeg marathon am y tro cyntaf neu\u2019n gobeithio rhedeg eu hamser gorau."}]